Agrineuvos – Kevään 2025 tukihakupäivitys

Julkaisu (ver. 2025.11) mahdollistaa esitäyttöaineiston lähetyksen Vipu -palveluun. Ohjelmaan on päivitetty tarvittavat tiedot Tukijärjestelmä -osiossa. Muuttuneiden Ehdollisuuden ehtojen myötä päivitimme tarkastuksia ajan tasalle. Laskureihin lisäsimme Viljelykierto/Monipuolistaminen välilehden, joka helpottaa kyseisten vaatimusten täyttymisen tarkastelua.

Muistathan, että kaikki tarkastukset ja laskurit ovat suuntaa antavia ja tiedot on hyvä varmistaa vielä Vipu-palvelussa. Muista palauttaa tukihakemus viimeistään 17.6.2025. Tukihakemuksen lähettämisen jälkeen nouda tilan perus- ja kasvulohkotiedot takaisin ohjelmaan. Varmista vielä noudon jälkeen ohjelmasta, että tekemäsi muutokset kerääjäkasveihin, välikasveihin ja ympäristötuen toimenpiteisiin ovat päivittyneet.

Agrineuvoksen ohjekirja löytyy osoitteesta http://support.suonentieto.fi/agrineuvos. Ongelman kohdatessa F1 -näppäin tuo ohjeen kyseisestä kohdasta tai aukaisee ohjeen pääsivun.

LASKURIT

Viljelykierto/Monipuolistaminen – Tänä vuonna viljelykiertovaatimus sai vaihtoehtoiseksi ehdoksi viljelynmonipuolistaminen vaatimuksen. Toisin sanoen riittää, että tilalla toinen näistä vaatimuksista täyttyy. Laskureihin on lisätty Viljelykierto/Monipuolistaminen -välilehti, jossa voit tilakohtaisesti tarkastella vaatimusten täyttymistä. Laskurin antama tulos on aina suuntaa antava, joten tarkistathan Vipupalvelussa lopullisen tilanteen.

TARKASTUSLISTA

Uutta

Täytyykö ehdollisuuden monipuolistamisen vaatimus.

Puuttuuko nurmikasvien perustamisvuositieto

Poistettu

Tarkastuslistalta on poistettu monivuotisen viljelykierron tarkastelu vuodelta 2025.
Monivuotisen viljelykierron vaatimus siirtyi vuodelle 2026. Tällöin viljelykierron tarkastelu aloitetaan
vuodelta 2024. Ohjelma huomauttaa, jos lohkolla on sama kasvi neljä vuotta peräkkäin. Jatkossa välikasvi ei enää katkaise viljelykiertoa.

Vinkki:

Tarkastuslista painikkeen ”nuolen” takaa voi tehdä pikatarkastuksia eri osioihin. Sieltä löytyy myös toiminta, jolla saat ”punastelun” pois tai päälle (poista tarkastuksen virheiden vihjetekstit)

KASVI-välilehti

Uusille peruslohkoille (123-U1), joilla ei ole vielä peruslohkotunnusta, voi jatkossa lisätä kasvulohkoja. Esitäyttöaineiston lähetys ei hyväksi väliaikaisia peruslohkotunnuksia, joten ennen lähetystä peruslohkotunnukset pitää muuttaa.

RAVINNETARVE-välilehti

Lantapoikkeus on saanut jatkoaikaa, joten se on jälleen valittavissa Ravinnetarve -välilehdellä fosforin laskentaperusteeksi.

UUSIA TAPAHTUMIA

Pääsato 4. korjuu
Ohjelmaan on lisätty asiakastoiveiden myötä uusi tapahtuma Pääsato 4. korjuu. Uusi tapahtuma tulostuu tarvittaville tulosteille. Kasvi-välilehdellä ei voi kuitenkaan valita neljättä satoa tai jakaa lannoitusta neljälle sadon korjuukerralle.

Auditointi tapahtuma
Tapahtuma on tarkoitettu tilanteisiin, jolloin tilalle on tulossa ulkopuolinen henkilö suorittamaan tarkastusta. Tällainen tilanne voi olla esimerkiksi silloin, kun tilallesi ollaan tulossa tekemään luomutarkastusta.

TARVIKEPÄIVITYKSET

Lannoitteita on päivitetty ajantasalle Bernerin, Soilfoodin, Gasumin tuotteiden osalta.

Kasvinsuojeluaineet ja uudet lajikkeet ovat päivitetty ohjelmaan.

ORGAANISTEN LANNOITTEIDEN JA LANTOJEN KÄSITTELY

Nitraattiasetuksen muutoksen myötä ainoastaan tuotantoeläinten lannassa ja lantaa sisältävissä orgaanisissa lannoitevalmisteissa vuosittain levitettävä kokonaistypen määrä tarkastellaan ja se saa olla enintään 170 kg/ha. Tästä syystä olemme muuttaneen orgaanisten lannoitteiden käsittelyn tyyppinimikoodi pohjaiseksi. Olemme lisänneet tyyppinimien perään kirjaimen L, silloin, kun tarvike sisältää lantaan. Näin pystymme varmistamaan, että kokonaistypen laskenta menee oikein.

Tyyppinimikoodi esimerkkejä:

1B11L Orgaaninen lantaa sisältävä eläinperäinen lannoite

1C11L Orgaaninen lantaa sisältävä eläinperäinen kivennäislannoite

1B12L Teknisesti käsitelty lantaa sisältävä lannoite

Tyyppinimikoodi: Mikäli ohjelma huomioi mielestäsi orgaanisen lannoitteen väärin kokonaistypen laskennassa, niin tyyppinimikoodia muuttamalla voit korjata tilanteen.

TUKIJÄRJESTELMÄTIEDOT

Tukijärjestelmä ikkunassa valittavia asioita on ryhmitelty ja tiivistetty, että valinnat näkyisivät mahdollisimman hyvin kasvi -välilehdellä. Lohkokohtaiset toimenpiteet pitää merkitä valinta ikkunan kautta.

VIPU-nouto

Maatila- ja peruslohkotietojen nouto vuodelle 2025
Vipu-noudolla on mahdollisuus tuoda ohjelmaan Maatilan peruslohko- ja kasvulohkotiedot. Onnistuneen Vipu-noudon jälkeen saat raportin, jossa kerrotaan mitä tietoja muutettiin. Raportti on kelluva ja se tallentuu Dokumentit kansioon.

Huom!
Aina ennen tietojen tuontia on hyvä ottaa yrityksestä varmuuskopio.

Nouda keväällä ennen tukienhakua Maatila- ja peruslohkotiedot kuluvalle kasvukaudelle. Näin saat tekemäsi peruslohkomuutokset ohjelmaan. Huom! Kasvulohkotietoja ei kannata tuoda, koska ne korvaisivat nykyiset kasvit Agrineuvoksessa.

Tukihakemuksen jättämisen jälkeen nouda kaikki tiedot, eli Maatila- ja peruslohkotiedot ja Kasvulohkotiedot. Tällä varmistat, että Agrineuvoksessa olevat tiedot vastaa jättämääsi tukihakemusta.

Huomioithan, että Vipu-palvelussa muutetut Luomun tai Ympäristökorvauksen toimenpidetiedot eivät tule Vipu-noutorajapinnassa. Sen vuoksi on tärkeä tarkastaa, että Vipu-palvelussa tekemäsi valinnat lohkokohtaisista toimenpiteistä vastaavat Agrineuvoksen valintoja. Valintasi löydät Vipupalvelun
Haettavat tuet sivulta.

Esitäyttörajapinta avattu vuodelle 2025

Ennen esitäyttöaineiston lähetystä tarkista, että olet täyttänyt kaikille kasvulohkoille tukijärjestelmän tiedot. Aja vielä ennen lähetystä Tarkastuslista läpi ja korjaa mahdolliset virheet. Huom! Tarkasta esitäyttöaineiston lähetyksen jälkeen, että valitsemasi toimenpiteet ovat tallentuneet vipu-palveluun!

Ohjeet Esitäyttöaineiston lähetyksestä löydät Suonentiedon Support-sivustolta
https://support.suonentieto.fi/agrineuvos/tietojen-tuonti-toisista-jarjestelmista/esitayttotietojenlahetys-
vipu-palveluun/

Ohjevideo: Agrineuvos – Uuden kasvikauden aloitus